open-index/open-wikipedia-markdown huggingface dataset:
तंग्राम

300px|right|thumb|तंग्राम से बनी एक मानव-जैसी आकृति
300px|right|thumb|तंग्राम की सात मूल आकृतियाँ (टुकड़े)
**तंग्राम** (चीनी भाषा : 七巧板; पिन्यिन : qī qiǎo bǎn; शाब्दिक अर्थ : *शलता के साथ बोर्ड*) एक पहेली वाली खेल है जिसमें सात प्रकार की आकृतियों वाले बोर्ड होते हैं जिनको सटाकर जमाना होता है ताकि दी हुई आकृति बन जाय। चपटी आकृतियों को 'टैन' कहते हैं। जिस आकृति को बनाना होता है उसका केवल बाहरी सीमारेखा (आउटलाइन) ही दी गयी होती है और अपनी कल्पना-शक्ति का प्रयोग करके सभी सात टुकड़ों का प्रयोग करके हुए वह आकृति बनानी होती है। इसमें सीमारेखा के अन्दर कहीँ खाली स्थान नहीं बचना चाहिये या आकृतियाँ एक-दूसरे पर चढ़ी हुई नहीं हों। 

इस खेल का विकास मूलतः चीन में हुआ किंतु कब हुआ, यह ठीक-ठीक पता नहीं है। चीन से यह नवीं शती में व्यापारिक जहाजों के माध्यम से यूरोप पहुँची। यूरोप में कुछ काल के लिये यह बहुत लोकप्रिय हुई और बाद में प्रथम विश्वयुद्ध के समय में भी काफी लोकप्रिय रही। यह विश्व की अपने तरह की सर्वाधिक लोकप्रिय खेल है। 

## परिचय
तंग्राम एक रोचक खेल है। इसे हर जगह अपने साथ आसानी से लेकर भी जाया जा सकता है और अन्य बच्चों के साथ मिलकर खेला भी जा सकता है।

तंग्राम का आविष्कार चीन में हुआ माना जाता है। चीन में इसे `ची चिओ पेन` के नाम से जाना जाता है। जिस तरह तंग्राम एक रोचक खेल है, वैसे ही इसके आविष्कार की कहानी भी रोचक है। चीन के राजा के लिए एक बार उसके सेवक एक स्कवॉयर शीशा लेकर आ रहे थे। गलती से वह शीशा गिरकर टूट गया, मजे की बात यह थी कि शीशा गिरकर चकनाचूर नहीं हुआ बल्कि स्पष्ट सात टुकड़ों में बंट गया। सेवकों ने शीशे के उन सात टुकड़ों को वापस चौकोर आकार में जोड़ने के लिए बहुत प्रयत्न किया। सेवक जितनी बार टुकड़ों को जोड़ने के लिए समायोजित करते हर बार उन्हें एक नई आकृति मिलती। सेवकों को इस खेल में बड़ा मजा आया और उन्होंने राजा को शीशे के ये सात टुकड़े पजल के रूप में पेश किए। राजा ने भी इस खेल को बहुत पसंद किया। धीरे-धीरे यह खेल पूरे चीन में खेला जाने लगा। 18वीं शताब्दी के मध्य में चीन के किसी व्यक्ति ने तंग्राम को जहाज के जरिए अमेरिका में रह रहे किसी बच्चे को गिफ्ट में भेजा था। 19वीं शताब्दी तक यह अमेरिका से यूरोप में और फिर दुनिया भर में जाना जाने लगा।

तंग्राम को बाजार से खरीदकर लाया जा सकता है या इसे किसी स्कवॉयर गत्ते या कार्डबोर्ड से घर पर भी बनाया जा सकता है। इसकी सात ज्यामितीय आकृतियों में पांच त्रिकोण, एक वर्ग और एक सामानांतर चतुर्भुज होता है। इसके दो बड़े त्रिकोणों का आकार मध्यम आकार के त्रिकोण से दोगुना तथा मध्यम आकार के त्रिकोण का आकार छोटे आकार के त्रिकोण से दोगुना होता है। इसी तरह स्कवॉयर टुकड़े का क्षेत्रफल छोटे आकार के त्रिकोण के क्षेत्रफल से दोगुना और समानांतर चतुर्भुज का क्षेत्रफल स्कवॉयर टुकड़े के बराबर रखा जाएगा।

## बाहरी कड़ियाँ
* गर्मी की छुट्टियों में खेलें एक अनोखा खेल- तंग्राम 
* "Tangram" by Enrique Zeleny, Wolfram Demonstrations Project
* "New Tangram paradoxes" by Gianni A. Sarcone, Archimedes Laboratory Project
* Online Tangrams Game at PBS Kids 
* "Peces Joc de Tangram" Another online game (contains popups)

श्रेणी:चीन में खेलकूद
श्रेणी:गणितीय संरचनाएँ
चम्पापुर

चम्पापुर बिहार प्रांत में भागलपुर स्टेशन के निकट है, यहाँ से वासूपूज्य स्वामी मोक्ष गए हैं।

## सन्दर्भ

श्रेणी:जैन धर्म
सार्वत्रिक स्वशिक्षा प्रणाली

**सार्वत्रिक स्वशिक्षा प्रणाली** सब जगह शिक्षा को विश्वस्तरीय बनाने और सब तक निःशुल्क पहुँचाने की संसारव्यापी समस्या का सार्वत्रिक समाधान है। इस पर कोई भी पाठ्यक्रम बना कर संचालित कर सकता है, जो उपयोगिता के अनुसार लोकप्रियता प्राप्त करते हैं और लोकप्रियता के अनुसार वैधता प्राप्त करते हैं। इसका सर्वप्रमुख पाठ्यक्रम भारत की राजभाषा में सर्वाधुनिक इंद्रजाल प्रौद्योगिकी का निःशुल्क प्रशिक्षण देते हुए १ करोड़ कूटभेदक (हैकर) बनाने का लक्ष्य रखता है। 

## सन्दर्भ


## बाहरी कड़ियाँ
कुबेर

**कुबेर** (संस्कृत : कुबेर ,इंग्रजी : Kubera )  एक हिन्दू पौराणिक पात्र हैं जो धन के स्वामी (धनेश) व धनवानता के देवता माने जाते हैं। वे यक्षों के राजा भी हैं। वे उत्तर दिशा के दिक्पाल हैं और लोकपाल (संसार के रक्षक) भी हैं। 

। इनके सौतेले छोटे भाई रावण , कुम्भकर्ण और विभीषण थे। इनमें रावण ही बाद में असुरों का सम्राट बना।

## भद्रा
भद्रा ,सूर्य देवता और छायदेवी की पुत्री थीं। वह बहुत सुन्दर थीं। धनवनता के देवता कुबेर ने उनसे विवाह किया।

## रामायण में कुबेर
रामायण में **कुबेर** भगवान शंकर को प्रसन्न करने के लिए कुबेर ने हिमालय पर्वत पर तप किया। तप के अंतराल में शिव तथा पार्वती दिखायी पड़े। कुबेर ने अत्यंत सात्त्विक भाव से पार्वती की ओर बायें नेत्र से देखा। पार्वती के दिव्य तेज से वह नेत्र भस्म होकर पीला पड़ गया। कुबेर वहां से उठकर दूसरे स्थान पर चला गया। वह घोर तप या तो शिव ने किया था या फिर कुबेर ने किया, अन्य कोई भी देवता उसे पूर्ण रूप से संपन्न नहीं कर पाया था। कुबेर से प्रसन्न होकर शिव ने कहा-'तुमने मुझे तपस्या से जीत लिया है। तुम्हारा एक नेत्र पार्वती के तेज से नष्ट हो गया, अत: तुम एकाक्षीपिंगल कहलाओंगे। 

कुबेर ने रावण के अनेक अत्याचारों के विषय में जाना तो अपने एक दूत को रावण के पास भेजा। दूत ने कुबेर का संदेश दिया कि रावण अधर्म के क्रूर कार्यों को छोड़ दे। रावण के नंदनवन उजाड़ने के कारण सब देवता उसके शत्रु बन गये हैं। रावण ने क्रुद्ध होकर उस दूत को अपनी खड्ग से काटकर राक्षसों को भक्षणार्थ दे दिया। कुबेर का यह सब जानकर बहुत बुरा लगा। रावण तथा राक्षसों का कुबेर तथा यक्षों से युद्ध हुआ। यक्ष बल से लड़ते थे और राक्षस माया से, अत: राक्षस विजयी हुए। रावण ने माया से अनेक रूप धारण किये तथा कुबेर के सिर पर प्रहार करके उसे घायल कर दिया और बलात उसका पुष्पक विमान ले लिया।

विश्वश्रवा की दो पत्नियां थीं। पुत्रों में कुबेर सबसे बड़े थे। शेष रावण, कुंभकर्ण और विभीषण सौतेले भाई थे। उन्होंने अपनी मां से प्रेरणा पाकर कुबेर का पुष्पक विमान लेकर लंका पुरी तथा समस्त संपत्ति छीन ली। कुबेर अपने पितामह के पास गये। उनकी प्रेरणा से कुबेर ने शिवाराधना की। फलस्वरूप उन्हें 'धनपाल' की पदवी, पत्नी और पुत्र का लाभ हुआ। गौतमी के तट का वह स्थल धनदतीर्थ नाम से विख्यात है। 

## सन्दर्भ सूची

श्रेणी:हिन्दू देवता
श्रेणी:पौराणिक पात्र
क़ज़ाख़स्तान के प्रांत

thumb|400px|क़ज़ाख़स्तान के प्रांत
क़ज़ाख़स्तान चौदह प्रान्तों में बंटा हुआ है जिन्हें क़ज़ाख़स्तान में 'ओब्लिसी' (облысы, oblysy) बुलाया जाता है। इन प्रान्तों को आगे ज़िलों में बांटा जाता है जिन्हें कज़ाख़ भाषा में औदन (аудан, audan) और रूसी भाषा में रायोन (район, rayon) कहतें है। इन १४ प्रान्तों के अलावा ३ शहरों को भी प्रशासनिक विभागों का दर्जा मिला हुआ है।

## प्रांत और राजधानियाँ
क़ज़ाख़स्तान के 'ओब्लिस्तर' (ओब्लिसी का बहुवचन) और उनकी राजधानियाँ इस प्रकार हैं -

ध्यान दें कि 'झ़ामबिल' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

## इन्हें भी देखें
* क़ज़ाख़स्तान
* कज़ाख़ लोग
* क़ज़ाख़ भाषा
* ओब्लास्त

## सन्दर्भ


श्रेणी:क़ाज़ाक़्स्तान
श्रेणी:क़ाज़ाक़्स्तान के प्रांत
तहलका

**तहलका** दिल्ली स्थित एक समाचार पत्र समूह है जो अपनी खोजी और तथ्यपरक पत्रकारिता के लिए जाना जाता है। तहलका समूह के प्रधान संपादक तरुण तेजपाल हैं और यह समूह दो पत्रिकाएँ प्रकाशित करता है। तहलका की अंग्रेजी पत्रिका की संपादक शोमा चौधरी हैं और हिंदी पत्रिका के संपादक संजय दुबे हैं।

तहलका वर्ष 2001 में ऑपरेशन वेस्टएंड के जरिए पहली बार चर्चा में आया जिसमें तहलका ने तब के भाजपा के अध्यक्ष बंगारू लक्ष्मण को रक्षा सौदों में मदद के लिए रिश्वत लेते हुए कैमरे में रंगे हाथों कैद किया था। शुरुआत में तहलका सिर्फ एक समाचार पोर्टल था। इसकी अंग्रेजी पत्रिका की शुरुआत वर्ष 2004 में हुई। तहलका की हिंदी पत्रिका की शुरुआत वर्ष 2008 में हुई थी।

### विशेष
इस संस्था को विशुद्ध पत्रकारिता करने का श्रेय दिया जाता है।

## सन्दर्भ

## बाहरी कड़ियाँ
* 
*www.tehelka.com
*www.tehelkahindi.com/indinoo/national/1189.html

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
श्रेणी:अंतरजाल
श्रेणी:जाल-पत्रिका
शिल्पकर्म

300px|right|thumb|काष्ठकारी 

**शिल्पकर्म** या **शिल्पकारी** (craft) एक व्यवसाय है जिसमें विशेष प्रकार के कौशल की आवश्यकता होती है। हिन्दी में इसे हस्तकौशल, शिल्प, कारीगरी, शिल्प दस्‍तकारी आदि भी कहते हैं। ऐतिहासिक परिप्रेक्ष्य में, छोटे स्तर पर हाथ से सामान बनाने वाले लोगों को शिल्पकार कहते थे।

## इन्हें भी देखें
* शिल्प (साहित्य)
* शिल्पशास्त्र

## बाहरी कड़ियाँ
* भारत का शिल्प पूर्वावलोकन
* केंद्रीय कुटीर-उद्योग इम्पोरिअम

श्रेणी:कौशल
*
श्रेणी:आर्थिक इतिहास
अकमोला प्रांत

**अकमोला प्रांत** (, ) मध्य एशिया के कज़ाख़स्तान देश का एक प्रांत है। इसकी राजधानी कोकशेताउ शहर है। कज़ाख़स्तान की राष्ट्रीय राजधानी, अस्ताना, पूरी तरह अकमोला के अन्दर आती है लेकिन प्रशासनिक रूप से वह इस राज्य का भाग नहीं है। इस प्रान्त में सोना और कोयला ज़मीन से निकालने का काम चलता है। सन् 2009 की जनगणना में इस प्रांत के 43.5% लोग कज़ाख़ समुदाय के थे जबकि 36.5% लोग रूसी समुदाय के थे।

## नाम की उत्पत्ति
कज़ाख़ भाषा में 'अक़मोला' का मतलब 'सफ़ेद दफ़न (क़ब्र)' होता है।

## रूसी समुदाय में बढ़ौतरी
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस जुम्बिश का नाम 'नई भूमि अभियान' (virgin lands) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि अकमोला प्रान्त जैसे इलाक़ों में रूसी लोगों की बहुतायत है।

## अकमोला प्रांत के कुछ नज़ारे

File:Astana-steppe-7748.jpg|अकमोला में स्तेपी क्षेत्र का दृश्य
File:Ereymentau railway station. Akmola oblast, Kazakhstan. 2009. Night view.JPG|एरेयमेंताऊ शहर का रेलवे स्टेशन
File:06 zapovednik museum.JPG|कोरगलझ़िन​ शहर का संग्रहालय
File:Кокшетау.jpg|राजधानी कोकशेताऊ का दृश्य
File:Перешеек между озером Боровое и Большое Чебачье.JPG|बुराबई ज़िले की झीलें


## इन्हें भी देखें
* नई भूमि अभियान
* क़ाज़ाख़स्तान के प्रांत
* अस्ताना

## सन्दर्भ


श्रेणी:अकमोला प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
किज़िलओरदा प्रांत

**किज़िलओरदा प्रांत** (कज़ाख़: Қызылорда облысы, अंग्रेज़ी: Kyzylorda Province) मध्य एशिया के क़ाज़ाख़स्तान देश का एक प्रांत है। इसकी राजधानी का नाम भी किज़िलओरदा शहर ही है। मध्य एशिया की महत्वपूर्ण नदी, सिर दरिया पूर्व में तियान शान पहाड़ियों से उत्पन्न होकर इस प्रांत से गुज़रकर अरल सागर जाती हैं। इस प्रान्त में अरल्स्क शहर है, जिसे अरल शहर भी कहते हैं, जो अरल सागर पर एक बंदरगाह हुआ करती थी लेकिन अरल के अधिकाँश हिस्से के सूखने से अब अरल सागर के बचे-कुचे अंश से १२ किमी दूर है। तुर्की भाषाओँ के मशहूर प्राचीन कवि कोरकुत अता (Korkut Ata) ९वीं सदी ईसवी में इसी प्रांत में पैदा हुए माने जाते हैं।

## किज़िलओरदा प्रांत के कुछ नज़ारे

File:Syrdrya River.jpg|किज़िलओरदा में सिर दरिया
File:Aral harbour.jpg|अरल शहर की बंदरगाह जो अरल सागर का बड़ा हिस्सा सूखने से अब बेकार पड़ी है
File:KorkytAta nature 01.jpg|प्रान्त से गुज़रती रेल
File:KorkytAta Memorial Karmakshi 04.jpg|प्राचीन तुर्की भाषा के कवि कोरकुत अता का स्मारक
File:Tugai.jpg|सिर दरिया के किनारे का झाड-जंगल


## इन्हें भी देखें
* क़ाज़ाख़स्तान के प्रांत
* सिर दरिया

## सन्दर्भ


श्रेणी:किज़िलओरदा प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
व्रत (जैन)

सत्प्रवृत्ति और दोषनिवृत्ति को ही जैनधर्म में **व्रत** कहा जाता है। सत्कार्य में प्रवृत्त होने के व्रत का अर्थ है उसके विरोधी असत्कार्यों से पहले निवृत्त हो जाना। फिर असत्कार्यों से निवृत्त होने के व्रत का मतलब है, उसके विरोधी सत्कार्यों में मन, वचन और काय से प्रवृत्त होना। 

मुख्य व्रत पाँच हैं- अहिंसा, अमृषा, अस्तेय, अमैथुन और अपरिग्रह।

## इन्हें भी देखें
* महाव्रत
* व्रत और उपवास

श्रेणी:जैन धर्म
अकतोबे प्रांत

**अकतोबे प्रांत** (कज़ाख़: Ақтөбе облысы, अंग्रेज़ी: Aktobe Province) मध्य एशिया के क़ाज़ाख़स्तान देश का एक प्रांत है। इसकी राजधानी भी अकतोबे नाम का शहर ही है। इस प्रांत से इलेक नदी (Ilek river) निकलती है जो यूराल नदी की एक महत्त्वपूर्ण उपनदी है। इस प्रान्त में तेल की खाने हैं और उनसे प्रांत को अच्छी आमदनी हो जाती है। सोवियत संघ के ज़माने में यहाँ की आलिया मोल्दागुलोवा (Али́я Молдагу́лова, Aliya Moldagulova) नामक स्त्री सोवियत लाल सेना में एक मशहूर निशानेबाज़ थी और प्रांत में जगह-जगह उसके नाम के स्मारक हैं।

## नाम की उत्पत्ति
कज़ाख़ भाषा में 'अक़ तोबे (Ақ төбе)' का मतलब 'सफ़ेद पहाड़' होता है। इसमें बिंदु वाले 'क़' के उच्चारण पर ध्यान दें क्योंकि यह बिंदु-रहित 'क' के उच्चारण से अलग होता है और 'क़रीब' और 'क़ीमत' जैसे शब्दों के 'क़' जैसा होता है।

## समुदाय
सन् २००९ की जनगणना के हिसाब से इस प्रांत के ७९% लोग कज़ाख़ समुदाय के थे। इनके अलावा यहाँ रूसी, तातार, यूक्रेनी, जर्मन, कोरियाई, यहूदी, अरमेनियाई, चेचेन और मोलदोवी लोग भी रहते हैं।

## अकतोबे प्रांत के कुछ नज़ारे

File:Актюбинская область. Горы Мугоджары. Берёзовая роща.jpg|प्रकृति का दृश्य
File:Railway substation in a southeast of the Aqtobe province of Kazakhstan.jpg|छोटा-सा एक रेलवे स्टेशन
File:Aict0069.JPG|प्रान्त का कुछ इलाक़ा रेगिस्तानी स्तेपी है
File:Aktobe bazar, 06.2008.jpg|अकतोबे बाज़ार
|द्वितीय विश्वयुद्ध की स्मारक एक अमर-ज्योति


## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:अकतोबे प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
अतिर​ऊ प्रांत

**अतिरऊ प्रांत** (कज़ाख़: Атырау облысы, अंग्रेज़ी: Atyrau Province) मध्य एशिया के क़ाज़ाख़स्तान देश का एक प्रांत है। इसकी राजधानी भी अतिरऊ नाम का शहर ही है। अतिरऊ प्रांत देश के पश्चिमी हिस्से में कैस्पियन सागर के पूर्वोत्तरी किनारे पर स्थित है।

## तेल की खानें
कैस्पियन द्रोणी में ज़मीन के नीचे तेल और गैस भारी मात्रा में मौजूद हैं इसलिए इस प्रांत में तेल निकलने का काम ज़ोरों से चलता है। यहाँ के तेंगीज़ तेल क्षेत्र (Tengiz oil field) और कशाग़ान​ तेल क्षेत्र (Kashagan oil field) से तेल की पाईपें तेल को अन्य इलाक़ों में ले जाती हैं। इनमें से एक पाईप तेंगीज़ से कृष्ण सागर पर रूस की नोवोरोसिस्क बंदरगाह ले जाती है, जहाँ से इसे दुनिया भर में निर्यात किया जाता है। कशाग़ान​ तेल क्षेत्र कैस्पियन सागर के पानी के नीचे तट के पास स्थित है और यहाँ एक कृत्रिम द्वीपों का समूह बनाया जा रहा है जहाँ तेल निकलने वाले कर्मचारी रहा करेंगे।

## समुदाय
सन् २००९ की जनगणना के हिसाब से इस प्रांत के ८०% से अधिक लोग कज़ाख़ समुदाय के थे। इनके अलावा यहाँ रूसी और अन्य समुदायों के लोग भी रहते हैं।

## अतिरऊ प्रांत के कुछ नज़ारे

|मंजली मस्जिद
File:Дина Нұрпейісова ескерткіші .jpg|दीना नुरपेईसोवा की मूर्ती, जो तुर्की भाषाओँ के एक प्रसिद्ध संगीतकार थीं
File:Dossor.JPG|दोस्सोर (Доссор) शहर का स्वागत चिह्न
File:Atyrau railway station.jpg|अतिरऊ रेलवे स्टेशन
File:Ural River Atyrau.JPG|अतिरऊ शहर से निकलती यूराल नदी


## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:अतिरऊ प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
जलयान की घंटी

thumb|150px|जलयान की घंटी
**जलयान की घंटी** () आमतौर पर पीतल का बना होता है तथा इसपे जलयान का नाम छपा होता है। जलयान की घंटी का मुख्य रूप से प्रयोग समय को विनियमित करने में होता है। इसका प्रयोग कोहरे कि स्थिति में जलयान यात्रियों को सचेत करने में भी होता है।
 
## बाहरी कड़ियाँ
* Bells at Sea
* The Ship's Bell
* CPO Bell
* How to implement US Navy ships bells sounds on an Android phone

श्रेणी:वाद्य यंत्र
श्रेणी:घंटी
श्रेणी:नौसेना
चूर्ण

अंगूठाकार|लौहे की चूर्ण
छोटे-छोटे असंख्य कणों (दानों) से मिलकर बने शुष्क, ठोस पदार्थ को **चूर्ण** (पाउडर / powder) कहते हैं। पाउडर के कण एकदूसरे से स्वतंत्र होते हैं और हिलाने-डुलाने पर स्वतंत्र रूप से 'बहते' हैं। उदाहरण के लिये नमक का चूर्ण, हल्दी का चूर्ण, चाक का चूर्ण, मिट्टी का चूर्ण, मसालों का चूर्ण, दवाओं का चूर्ण, चेहरा पर पोतने वाला चूर्ण आदि।

## बाहरी कड़ियाँ

श्रेणी:पदार्थ
काराग़ान्दी प्रांत

**काराग़ान्दी प्रांत** (कज़ाख़: Қарағанды облысы, अंग्रेज़ी: Karagandy Province) मध्य एशिया के क़ाज़ाख़स्तान देश का एक प्रांत है। इसकी राजधानी भी काराग़ान्दी नाम का शहर ही है लेकिन इस नगर को आमतौर पर रूसी-लहजे में काराग़ान्दा बुलाया जाता है। काराग़ान्दी क़ाज़ाख़स्तान का सबसे बड़ा प्रांत है और देश के मध्य में स्थित है।

## नाम का उच्चारण
'काराग़ान्दी' में बिन्दु-वाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## विवरण
काराग़ान्दी प्रांत का अधिकाँश भाग एक पहिला हुआ और शुष्क स्तेपी मैदान है जिसमें कहीं-कहीं पर पहाड़ और झरने मिलते हैं। इशिम नदी (उर्फ़ एसिल नदी), जो इरतिश नदी की एक मुख्य उपनदी है, इसी प्रान्त से शुरू होती है। प्रांत में एक कारकाली (Karkali) नामक मशहूर रमणीय क्षेत्र है, जिसे रूसी भाषा में कारकालिंस्क (Karkalinsk) कहा जाता है। कारकाली अपनी चीड़ (पाइन) से ढके पहाड़ों के लिए प्रसिद्ध है। इसके अलावा किज़िलअराई (Kyzylarai) नाम का एक पर्वतीय नख़लिस्तान (ओएसिस) भी अपने सौन्दर्य और ऐतिहासिक स्थलों के लिए मशहूर है। दक्षिण-पूर्वी दिशा में प्रांत की सीमाएँ प्रसिद्ध बलख़श झील से लगती हैं।

## समुदाय
द्वितीय विश्वयुद्ध के दौरान बहुत से जर्मनों को सोवियत संघ की सरकार ने यहाँ यूरोप से दूर भेज दिया था, जिस से अब भी यहाँ एक जर्मन समुदाय मौजूद है। सन् २००६ की जनगणना के अनुसार यहाँ के ४६.९% लोग रूसी, ३२.६% लोग कज़ाख़, ७.२% यूक्रेनी और ३.१% जर्मन समुदाय के हैं।

## काराग़ान्दी प्रांत के कुछ नज़ारे

File:Каркаралы, Karkaraly National Park, Kazakhstan.jpg|कारकाली प्राकृतिक उद्यान
File:Balkhash-zimoi.jpg|सर्दी के मौसम में बालख़ाश शहर का मुख्य मार्ग
File:Priozersk Friendship.JPG|प्रियोज़ेर्स्क शहर में लगा रूसी-कज़ाख़ दोस्ती का इश्तेहार
File:Mittal Steel in Temirtau.JPG|तेमिरतऊ शहर में लक्ष्मी मित्तल की स्पात कंपनी का दफ़तर
File:Trams in Temirtau.jpg|तेमिरतऊ शहर में ट्रामें


## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:काराग़ान्दी प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
चतुरलाल

**चतुरलाल** (16 अप्रैल 1925 – 14 अक्टूबर 1965) भारतीय तबला वादक थे। उन्होंने पश्चिमी जगत में तबला वादन को लोकप्रिय बनाने में मदद की थी।
## जीवनी
चतुरलाल का जन्म 16 अप्रैल 1925 को राजस्थान के उदयपुर में हुआ। उन्होंने 1950 और 1960 के दशक में रविशंकर, निखिल बनर्जी, बाबा अलाउद्दीन ख़ाँ, शरण रानी और अली अकबर ख़ाँ के साथ कई देशों का दौरा किया तथा पश्चिमी देशों में तबले को लोकप्रिय बनाने में अपना महत्वपूर्ण योगदान दिया। उन्होंने इस भारतीय वाद्य की बारीकियों को लोगों तक पहुंचाया। उनके छोटे भाई राम नारायण 20वीं सदी के उत्तरार्द्ध में विश्व प्रसिद्ध सारंगी वादक हुए।

जब उन्हें वायलिन वादक येहुदी मेनुहिन ने मॉडर्न म्यूजियम आर्ट, रॉकफेलर सेंटर और ओमनीबस के लिए यूरोप और अमेरिका में प्रस्तुति के लिए आमंत्रित किया गया तब वो पहले अंतरराष्ट्रीय स्तर पर प्रशंसित तबलावादक थे जिन्होंने 1950 के दशक के मध्य में रविशंकर और उस्ताद अली अकबर खाँ के साथ मिलकर पश्चिम में भारतीय शास्त्रीय संगीत की शुरूआत की।

चतुरलाल का 14 अक्टूबर 1965 को 40 वर्ष की आयु में निधन हो गया। उनकी विरासत को पंडित चतुरलाल मेमोरियल सोसाइटी और उनके बड़े बेटे चरणजीत चतुरलाल, उनकी पुत्रवधु मीता चतुरलाल, पौत्रि श्रुति चतुरलाल और पोते प्रांशु चतुरलाल द्वारा सम्भाला जाता है।

## सन्दर्भ

## बाहरी कड़ियाँ
*आधिकारिक वेबसाइट

श्रेणी:1925 में जन्मे लोग
श्रेणी:तबला वादक
श्रेणी:राजस्थान के लोग
श्रेणी:१९६५ में निधन
भारतीय गोर्खा परिसंघ

**भारतीय गोर्खा परिसंघ** भारत के गोर्खा समुदाय की एक गैर सरकारी संस्था है।
जिसे संक्षेप में (BGP) कहा जाता है,
इसकी स्थापना सन् २००१ में हुई और इसका मुख्य कार्यालयमा पश्चिम बंगाल के सिलिगुडी में है। इसके शाखा कार्यालय भारत के अन्य राज्यों दिल्ली, सिक्किम, आसाम, उत्तराखण्ड, हिमाचल प्रदेश, महाराष्ट्र, कर्नाटक, झारखण्ड, मिजोरम, मनिपुर, नागालैंड, मेघालय, त्रिपुरा, अरुनाचल प्रदेश, जम्मू - काश्मीर, छत्तीस गढ और पंजाब हैं।
## अलग राज्य की मांग
इस संस्था के सात मांगों में "गोर्खा के लिए अलग राज्य की मांग" प्रमुख है।
## सन्दर्भ
अलमाती प्रांत

::*इसी नाम के शहर के बारे में जानकारी के लिए [[अलमाती]] का लेख देखें*
**अलमाती प्रांत** (कज़ाख़: Алматы облысы, अंग्रेज़ी: Almaty Province) मध्य एशिया के क़ाज़ाख़स्तान देश का एक प्रांत है। इसकी राजधानी तालदीकोरग़ान नाम का शहर है। अलमाती प्रांत का क्षेत्र क़ाज़ाख़स्तान की राष्ट्रीय राजधानी अलमाती को घेरे हुए है।

## विवरण
अलमाती प्रांत क़ाज़ाख़स्तान के दक्षिण-पूर्वी हिस्से में स्थित है और इसकी सीमाएँ किरगिज़स्तान और चीन के शिंजियांग प्रान्त से लगती हैं। प्रांत के पश्चिमोत्तरी भाग में प्रसिद्ध बलख़श झील स्थित है। प्रान्त के दक्षिण में तियान शान पहाड़ों की इली-पार आलाताऊ (Trans-Ili Alatau) शाखा फैली हुई है।

सोवियत संघ के ज़माने में १० मार्च १९३२ को क़ाज़ाख़स्तान के ऐतिहासिक झ़ेतिसू (Zhetysu) इलाक़े में अल्मा-अता (Alma-Ata) नाम का प्रांत बनाया गया जिसकी राजधानी भी अल्मा-अता शहर था। बाद में एक सिलसिला चला जिसमें कभी तो प्रांत के पूर्वोत्तरी हिस्से को अलग करके तालदी-कोरग़ान प्रान्त बना दिया जाता था और कभी उसका वापस विलय अल्मा-अता प्रान्त में कर दिया जाता था। अप्रैल २००१ में तालदीकोरग़ान शहर को ही अलमाती प्रांत की राजधानी बना दिया गया।

'अल्मा-अता' और 'अलमाती' का मतलब 'सेब का पिता' होता है। यहाँ के सेब पूरे मध्य एशिया में मशहूर हैं।

## समुदाय
सन् २००९ की जनगणना के अनुसार यहाँ के ६८.२% लोग कज़ाख़, २२.८% लोग रूसी और ६.२% उईग़ुर समुदाय के हैं।

## अलमाती प्रांत के कुछ नज़ारे

File:IMG 7431-Sharyn canyon.jpg|शारिन तंग घाटी
File:Buddhas at ili.jpg|इली नदी के किनारे शिलाओं पर महात्मा बुद्ध की छवियाँ
File:Kaindy lake south-east Kazakhstan.jpg|काइंदी झील
File:Kapchigai.jpg|कपचिगई शहर
File:RIAN archive 630589 Alarm at the Khorgos border post.jpg|सन् १९८४ में ख़ोरगोस सोवियत सरहदी चौकी में खलबली


## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:अलमाती प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
ईडीए सॉफ्टवेयरों की तुलना

यहाँ एलेक्ट्रॉनिक डिजाइन स्वचालन (Electronic Design Automation / EDA) की दृष्टि से उपयोगी सॉफ्टवेयरों के विभिन्न पक्षों की तुलना की गयी है।

## ईडीए पकेजों की तुलना

## निःशुल्क सॉफ्टवेयर

## इन्हें भी देखें
* एलेक्ट्रॉनिक डिजाइन स्वचालन (Electronic Design Automation (EDA))
* स्पाइस (SPICE), a general purpose analog circuit simulator.

## टिप्पणी

## सन्दर्भ

श्रेणी:एलेक्ट्रॉनिक डिजाइन
कोस्तानय प्रांत

thumb|240px|कोस्तानय​ शहर का एक दृश्य
**कोस्तानय​ प्रांत** (कज़ाख़: Қостанай облысы, अंग्रेज़ी: Kostanay Province या Qostanay Province) मध्य एशिया के क़ाज़ाख़स्तान देश का एक प्रांत है। इसकी राजधानी भी कोस्तानय​ नाम का शहर ही है। इसके अलावा रुदनीय (Рудный, Rudniy) भी इस राज्य का एक अन्य प्रमुख शहर है।

## विवरण
कोस्तानय प्रान्त यूराल पहाड़ों के पास और रूस की सीमा पर स्थित है। यहाँ की भूमि ज़्यादातर समतल है और इसके काफ़ी भाग में बहुत ही उपजाऊ काले रंग की चेरनोज़ेम (chernozem) मिटटी है। बहुत से नदी-झरने इस से गुज़रते हैं। तोबोल नदी (Tobol river), जो इरतिश नदी की एक महत्वपूर्ण उपनदी है, इसी प्रांत से शुरू होकर उत्तर को रूस की तरफ बहती है। सूबे में ५००० से अधिक झीलें गिनी गई हैं। उत्तर में चीड़ (पाइन) के वन विस्तृत हैं और दक्षिण में स्तेपी के घास-झाड़ के मैदान फैले हुए हैं।

## रूसी समुदाय में बढ़ौतरी
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' (virgin lands) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि कोस्तानय प्रान्त जैसे इलाक़ों में रूसी लोगों की बहुतायत है।

## समुदाय
सन् २००६ की जनगणना के अनुसार यहाँ के ३३.८% लोग कज़ाख़, ४१.७% लोग रूसी और ३.९% जर्मन समुदाय के हैं। इनके अलावा यहाँ बेलारूसी और तातार समुदाय भी बसते हैं। सोवियत संघ के ख़त्म हो जाने के बाद यहाँ से रूसी और जर्मन लोग धीरे-धीरे रूस और जर्मनी जा रहें हैं जिस से इनकी जनसँख्या इस प्रांत में घट रही है।

## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:कोस्तानय​ प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
पूर्व क़ज़ाख़स्तान प्रांत

**पूर्व क़ज़ाख़स्तान प्रांत** (कज़ाख़: Шығыс Қазақстан облысы, अंग्रेज़ी: East Kazakhstan Province) मध्य एशिया के क़ज़ाख़स्तान देश का एक प्रांत है। इसकी राजधानी ओसकेमेन (Oskemen) नाम का शहर है, जिसे उस्त-कमेनोगोर्स्क (Ust-Kamenogorsk) भी कहा जाता है। इस प्रांत की उत्तरी सीमाएँ रूस से और पूर्वी सीमाएँ जनवादी गणतंत्र चीन के शिनजियांग प्रांत से लगती हैं। इसका सूदूर पूर्व छोर मंगोलिया से केवल ५० किमी दूर है लेकिन बीच में चीन और रूस का ज़रा से हिस्सा क़ज़ाख़स्तान और मंगोलिया के बीच आ जाता है।

## विवरण
प्रांत के पूर्वी हिस्से में अल्ताई पर्वतों का कुछ भाग आता है लेकिन पश्चिमी हिस्सों में स्तेपी क्षेत्र का मैदान विस्तृत है। प्रान्त के उत्तर में सेमेय (Семей, Semey) शहर है जिसे पहले सेमीपलातिन्स्क (Семипала́тинск, Semipalatinsk) कहा जाता था। यहाँ सोवियत संघ के ज़माने में उस देश के परमाणु हथियार आज़माए जाते थे। १९४९ से १९८९ के बीच यहाँ ४५६ परमाणु विस्फोट किये गए।

## समुदाय
सन् २००९ की जनगणना के हिसाब से इस प्रांत के ५५% लोग कज़ाख़ समुदाय के और ४१% लोग रूसी समुदाय के थे। इनके अलावा यहाँ यूक्रेनी और अन्य समुदायों के लोग भी रहते हैं। राजधानी ओसकेमेन में रूसी और यूक्रेनी लोगों की तादाद कज़ाख़ लोगों से ज्यादा है।

## पूर्व क़ज़ाख़स्तान प्रांत के कुछ नज़ारे

File:Steppe-2003.JPG|पूर्व क़ज़ाख़स्तान की स्तेपी में एक जगह
File:Bukhtarma.jpg|बुख़्तरमा नदी
File:RIAN archive 440214 A monument to Kurchatov on the background of the Semipalatinsk nuclear test site's Central Staff.jpg|सेमीपलातिन्स्क के पुराने सोवियत परमाणु हथियार परीक्षण कार्यालय के सामने सोवियत वैज्ञानिक कुरचातोव की मूर्ति
File:Mosque oskemen.jpg|राजधानी ओसकेमेन में एक मस्जिद


## इन्हें भी देखें
* क़ज़ाख़स्तान के प्रांत

## सन्दर्भ


श्रेणी:पूर्व क़ज़ाख़स्तान प्रांत
श्रेणी:क़ाज़ाक़्स्तान के प्रांत
सो.सीएल

thumb|right|200px|सो.सीएल का लोगो।
**सो.सीएल** (**So.cl**) माइक्रोसॉफ़्ट द्वारा निर्मित एक सामाजिक मेलजोल वाली साइट है। यह साइट दिसम्बर २०११ से बीटा (निजी परिक्षण) में थी जिसे अब (२१ मई २०१२) सार्वजनिक किया गया है। यह साइट माइक्रोसॉफ़्ट की शोध शाखा फ़्यूज़ लैब्स (*FUSE Labs*) की देन है। सो.सीएल एक खोज-चालित साइट है जिसपर प्रयोक्ता द्वारा अन्तरजाल पर जो कुछ भी खोजा जा रहा है उसे अन्य प्रयोक्ताओ के साथ साझा किया जा सकता है।

## सन्दर्भ

## बाहरी कड़ियाँ
* आधिकारिक जालस्थल

श्रेणी:माइक्रोसॉफ़्ट
उत्तर क़ज़ाख़स्तान प्रांत

**उत्तर क़ज़ाख़स्तान प्रांत** (कज़ाख़: Солтүстік Қазақстан облысы, अंग्रेज़ी: North Kazakhstan Province) मध्य एशिया के क़ाज़ाख़स्तान देश का एक प्रांत है। इसकी राजधानी पेत्रोपाव्ल (Petropavl) नाम का शहर है। इस प्रांत की उत्तरी सीमाएँ रूस से लगती हैं। इशिम नदी (उर्फ़ एसिल नदी), जो इरतिश नदी की एक महत्वपूर्ण उपनदी है, दक्षिण में काराग़ान्दी प्रांत से उत्पन्न होने के बाद इस प्रांत से होती हुई रूस में चली जाती है। कुछ समीक्षकों के अनुसार क़ज़ाख़स्तान का यह भाग रहन-सहन और संस्कृति में साइबेरिया जैसा अधिक और मध्य एशिया जैसा कम लगता है।

## समुदाय
सन् २००६ की जनगणना के हिसाब से इस प्रांत में ४८.५% रूसी, ३२.३% कज़ाख़, ६.३% यूक्रेनी, ३.९% जर्मन, २.७% पोलिश, २.२% तातार और १.२% बेलारूसी जातियों के थे। सोवियत संघ के ख़त्म हो जाने के बाद से यहाँ रूसियों और जर्मनों की तादाद घट रही है क्योंकि उन समुदायों के बहुत से लोग धीरे-धीरे क़ज़ाख़स्तान छोड़कर रूस और जर्मनी जा रहे हैं। फिर भी अभी तक कई शहरों में रूसी लोगों बहुसंख्य में हैं। सन् २००९ में राजधानी पेत्रोपाव्ल में ७१.१२% लोग रूसी थे।

## सोवियत ज़माने में रूसी समुदाय में बढ़ौतरी
१९५० के दशक में, जब क़ज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई भूमि' (virgin lands) रखा गया। भारी मात्र में रूस और युक्रेन से लोग उत्तरी क़ज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि उत्तर क़ज़ाख़स्तान प्रान्त जैसे इलाक़ों में रूसी लोगों की बहुतायत है।

## उत्तर क़ज़ाख़स्तान प्रांत के कुछ नज़ारे

File:Зелёная улица.JPG|प्रांत के एसिल ज़िले की एक सड़क
File:Ильинская средняя школа.jpg|एक पाठशाला
File:Последний звонок 2011.JPG|प्रांत के एक विद्यालय में अंतिम घंटी समारोह के लिए एकत्र छात्र

File:Ozero piketnoe.jpg|कामिश्लोव्स्की लोग नामक खारी झील का एक सूखे भाग


## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:उत्तर क़ज़ाख़स्तान प्रांत
श्रेणी:क़ज़ाख़स्तान के प्रांत
श्रेणी:क़ज़ाख़स्तान
दक्षिण क़ज़ाख़स्तान प्रांत

**तुर्किस्तान प्रांत** (, ), जिसे 1992 से 2018 तक **दक्षिण कज़ाख़स्तान प्रांत** और 1963 से 1991 तक **शिमकंद प्रांत** के नाम से जाना जाता था, कज़ाख़स्तान का एक प्रांत है। इसकी राजधानी तुर्किस्तान है। इस प्रांत की दक्षिणी सरहद उज़बेकिस्तान से लगती है और उज़बेकिस्तान की राजधानी ताशकंद इसके बहुत पास है। मध्य एशिया की प्रसिद्ध नदी सिर दरिया इस प्रांत से होते हुए अरल सागर की तरफ़ गुज़रती है। यहाँ से तुर्कमेनिस्तान के तुर्कमेनाबात शहर से रूस के ओम्स्क शहर तक जाने वाली तेल की एक महत्वपूर्ण पाइप-लाइन भी निकलती है। शिमकेंत में कच्चे खनिजों से तेल, सीसा और जस्ता (ज़िंक) के कई कारख़ाने हैं।

## समुदाय
दक्षिण क़ज़ाख़स्तान प्रांत में देश के किसी भी अन्य प्रांत से अधिक घनी आबादी है। इसकी वजह यहाँ का अनुकूल मौसम, बेहतर सिंचाई का बंदोबस्त और ताशकेंत, समरक़न्द और बुख़ारा जैसे प्राचीन मध्य एशियाई शहरों की नज़दीकी है। इस प्रांत की आबादी भी तेज़ी से बढ़ रही है, क्योंकि स्थानीय कज़ाख़ और उज़बेक परिवारों में ५ से ८ बच्चे होना आम बात है और ऊपर से उत्तरी उज़बेकिस्तान से भी बहुत से लोग यहाँ आकर व्यवसाय ढूंढते हैं।

क़ज़ाख़स्तान के सभी अन्य प्रान्तों में रूसी जाति के लोग आबादी का सबसे बड़ा या दूसरा सबसे बड़ा समुदाय हैं लेकिन दक्षिण क़ज़ाख़स्तान अकेला ऐसा प्रांत है जहाँ ऐसा नहीं है। यहाँ का सबसे बड़ा समुदाय कज़ाख़ है और २००९ की जनगणना में वे पूरी आबादी के ७२% थे। दूसरा सबसे बड़ा समुदाय उज़बेक हैं और वे आबादी के १८% थे। रूसी, ताजिक, कोरियाई और कुर्द लोग भी यहाँ रहते हैं। सोवियत संघ के ख़त्म हो जाने के बाद बहुत से रूसी लोग इस प्रांत को छोड़कर रूस चले गए हैं।

## दक्षिण क़ज़ाख़स्तान प्रांत के कुछ नज़ारे

File:Суровая зима.jpg|कारामूर्त (Карамурт) बस्ती में बर्फ़बारी
File:Кентау. Торговки хлебом 2007.10.JPG|केंताऊ शहर में नान-रोटी बनाने वाली महिलाएँ
File:Ханака Ахмеда Ясави 2010 008.jpg|ख़ोजा अहमद यसावी का मक़बरा
File:KazakhMountains.jpg|पहाड़ी क्षेत्र
File:SayramSkyline.jpg|सयरम शहर का नज़ारा


## इन्हें भी देखें
* क़ज़ाख़स्तान के प्रांत

## सन्दर्भ


श्रेणी:दक्षिण क़ज़ाख़स्तान प्रांत
श्रेणी:क़ज़ाख़स्तान के प्रांत
श्रेणी:क़ज़ाख़स्तान
धिवर

ढीमर जाति मछुआ समाज की प्रमुख जाति है मध्यप्रदेश में इस जाति का मौजूद होना मध्यप्रदेश शासन ने माना है ढीमर जाति को बर्मन उपनाम से भी पहचाना जाता है मध्यप्रदेश शासन ने ढीमर जाति के प्रमाण पत्र वर्ष 2002 में प्रदान किए हैं मध्यप्रदेश सरकार ने 1992 तक अनुसूचित जाति/अनुसूचित जनजाति अधिनियम 1976 की धारा 108(2) द्वारा समस्त मांझी जाति लिखने वाले समाज को अनुसूचित जाति /अनुसूचित जनजाति में सम्मिलित किया था। साल 2014 में पिछड़ा वर्ग अल्पसंख्यक कल्याण विभाग मंत्रालय ने ढीमर, भोई ,कहार, मल्लाह ,केवट सोधिया, निषाद,रैकवार, बाथम, सिगरहा आदि को पिछड़ा वर्ग है माना गया । इन सभी जाति उपजातियों का कार्य मछली पालन,नाव चलाना, सिंगाड़े की खेती करना, कृषि कार्य, पशुपालन करना है इस जाति उपजाति के लोग भगवान राम को गंगा पार कराने वाले केवट और भगवान श्री राम के प्रिय सखा गुहराज निषाद राज के वंशज माने जाते हैं और उनकी पूजा करते हैं बर्मन जाति

## [https://prabhatkikalam.com/burman-kaun-si-jati-me-aate-hai/ सन्दर्भ]

श्रेणी:जाति
पश्चिम क़ज़ाख़स्तान प्रांत

**पश्चिम क़ज़ाख़स्तान प्रांत** (कज़ाख़: Батыс Қазақстан облысы, अंग्रेज़ी: West Kazakhstan Province) मध्य एशिया के क़ज़ाख़स्तान देश का एक प्रांत है। इसकी राजधानी ओराल (Oral) नाम का शहर है, जिसे 'उराल्स्क' (Uralsk) भी कहा जाता है। इस प्रांत की सरहदें रूस से लगती हैं और यह यूराल पहाड़ों के पास स्थित है। यूराल नदी प्रांत से गुज़रकर कैस्पियन सागर की तरफ़ जाती है। भौगोलिक रूप से इस प्रांत को अक्सर पूर्वी यूरोप में माना जाता है।

पश्चिम क़ज़ाख़स्तान प्रदेश का पहला गठन सोवियत संघ के ज़माने में सन् १९३२ में किया गया। १९६२ में इसका नाम बदलकर उराल्स्क प्रदेश कर दिया गया लेकिन १९९२ में इसे फिर से 'पश्चिम क़ज़ाख़स्तान' का नाम दे दिया गया।

## समुदाय
२००९ की जनगणना में पश्चिम क़ज़ाख़स्तान के ६९.८% लोग कज़ाख़ समुदाय और २७.४% रूसी समुदाय के थे। हालांकि क़ज़ाख़स्तान के बहुत से अन्य भागों में जर्मन, यूक्रेनी और पोलिश लोग रहते हैं इन समुदायों की आबादी पश्चिम क़ज़ाख़स्तान में काफ़ी कम है।

## पश्चिम क़ज़ाख़स्तान प्रांत के कुछ नज़ारे

File:Steppe of western Kazakhstan in the early spring.jpg|स्तेपी मैदानी क्षेत्र का दृश्य
File:Taskala Hospital.JPG|तस्काला शहर में एक हस्पताल
File:Дом культуры.JPG|तस्काला सांस्कृतिक केंद्र
File:Орал вокзалы.JPG|राजधानी ओराल का रेल स्टेशन
File:Uralsk church.jpg|ओराल में एक गिरजाघर


## इन्हें भी देखें
* क़ज़ाख़स्तान के प्रांत

## सन्दर्भ


श्रेणी:पश्चिम क़ज़ाख़स्तान प्रांत
श्रेणी:क़ज़ाख़्स्तान के राज्य
स्वयंसिद्धा

**स्वयंसिद्धा** भारत सरकार के महिला और बाल विकास मंत्रालय द्वारा प्रायोजित और २०००-०१ में प्रारंभ महिलाओं को सामाजिक, आर्थिक, राजनीतिक और कानूनी सशक्तिकरण की समन्वित योजना है। इसके अंतर्गत महिलाओं के स्वयंसहायता समूहों को छोटी बचतों हेतु प्रोत्साहित किया जाता है। प्रमुख उद्देश्य महिलाओं का वित्तीय समावेशन है। योजना शत प्रतिशत केंद्र द्वारा प्रायोजित है। २००१ से अब तक ७० हजार से अधिक महिला समूहों के बैंक खाते खोले गये। यह योजना ३१ मार्च २००८ को समाप्त कर दी गयी है।

## सन्दर्भ

## बाहरी कड़ियाँ
https://web.archive.org/web/20120423020335/http://wcdhry.gov.in/SWAYAMSIDHA_F.htm'''स्वयंसिद्धा'''

२०११'''

श्रेणी:भारत में सरकारी योजनाएँ
स्वाधार

स्वाधार भारत सरकार के महिला और बाल विकास मंत्रालय द्वारा कठिन परिस्थितियों में रह रही महिलाओं के लाभार्थ प्रायोजित योजना है जिसका प्रारंभ २००१-०२ में किया गया था। इस योजना के अंतर्गत वेश्यावृत्ति, रिहा कैदी, प्राकृतिक आपदा अथवा अन्य किसी भी कारण से बेघर और बेसहारा पीड़ित महिलाओं को स्वाधार गृह लाया जाता है तथा व्यावसायिक प्रशिक्षण दिया जाता है। यह परियोजना समाज कल्याण/ महिला एवं बाल विकास विभागों, महिला विकास निगमों, शहरी निकायों के निजी, सार्वजनिक ट्रस्टों या स्वैच्छिक संगठनों आदि के माध्यम से कार्यान्वित की जाती है। पूर्वशर्त यह है कि उन्हें अलग-अलग परियोजनाओं के आधार पर इस तरह की महिलाओं के पुनर्वास का वांछित अनुभव और कौशल हो। योजना शत प्रतिशत केंद्र द्वारा प्रायोजित है।

## सन्दर्भ

## बाहरी कड़ियाँ
https://web.archive.org/web/20091220154503/http://wcdhry.gov.in/swadhar.htm'''स्वाधार'''

२०११'''

श्रेणी:भारत में सरकारी योजनाएँ
जननी सुरक्षा योजना

**जननी सुरक्षा योजना**() भारत सरकार के स्वास्थ्य और परिवार कल्याण मंत्रालय द्वारा प्रायोजित योजना है जिसका प्रारंभ 2005 में किया गया। इसके अंतर्गत गरीबी रेखा से नीचे जीवनयापन करने वाली महिलाओं को संस्थागत प्रसूति कराने के लिए एक हजार रुपये की आर्थिक सहायता प्रदान की जाती है। प्रसव अस्पताल में अथवा प्रशिक्षित दाई द्वारा किया जाना चाहिए। शत प्रतिशत केंद्र प्रायोजित इस योजना का उद्देश्य गरीब गर्भवती महिलाओं को प्रसव की संस्थागत सुविधा प्रदान करना है। योजना के अंतर्गत पंजीकृत प्रत्येक लाभार्थी के पास एमसीएच कार्ड के साथ-साथ जननी सुरक्षा योजना कार्ड भी होना जरूरी है। आशा अथवा कोई अन्य सुनिश्चित संपर्क कार्यकर्ता द्वारा ए.एन.एम. प्राथमिक स्वास्थ्य केंद्र के चिकित्सा अधिकारी की देखरेख में अनिवार्य रूप से प्रसव की व्यवस्था करना आवश्यक है। इससे गर्भावस्था के दौरान स्वास्थ्य जाँच और प्रसव के बाद देखभाल और निगरानी करने में सहायता मिलती है।

## सन्दर्भ

## बाहरी कड़ियाँ

२०११'''
श्रेणी:भारत में सरकारी योजनाएँ
राजीव गाँधी किशोरी सशक्तिकरण योजना

**राजीव गाँधी किशोरी सशक्तिकरण योजना** जिसे **सबला** भी कहा जाता है भारत सरकार द्बारा 2011 में 11 से 18 वर्ष की किशोरियों के सशक्तीकरण के लिए प्रारंभ की गई योजना है।

## इतिहास
2000-01 में भारत सरकार द्वारा किशोरियों के सशक्तिकरण के लिए किशोरी सशक्तिकरण योजना का आरंभ किया गया था। यह योजना 2009 तक चलती रही। यह देश के 200 पिछड़े हुए जिलों में लागू की गई थी। यही योजना महिला और बाल विकास विकास मंत्रालय (भारत) के सौजन्य से 1 अप्रैल 2011 से सबला नाम से पूरे देश में लागू कर दी गयी। योजना का आर्थिक संभार शत प्रतिशत केंद्र द्वारा वहन किया जा रहा है।

## क्षेत्र
इसके अंतर्गत ११ से १८ साल तक की किशोरियों में पोषण, प्रशिक्षण एवं जागरुकता को बढ़ावा दिया जाता है। किशोरियों को आयरन और प्रोटीन की गोलियाँ एवं अन्य आवश्यक पोषक तत्व दिये जाते हैं। योजना का क्रियान्वयन ११ से १४ साल की बच्चियों के लिए मध्याह्न भोजन योजना द्वारा वहीं १५ से १८ साल की किशोरियों के लिए आँगनबाड़ी केंद्र से किया जाता है। योजना के अंतर्गत प्रति किशोरी प्रतिदिन पाँच रुपये के पोषण व्यय का प्रावधान है। 

## सन्दर्भ

श्रेणी:भारत में सरकारी योजनाएँ
डीनोसॉसर्स

**डीनोसॉसर्स** (अंग्रेजी: **Dinosaucers**) एक एनिमेटेड टेलीविजन श्रृंखला सह संयुक्त राज्य अमेरिका और कनाडा में उत्पादित है।

## आवाज कास्ट

### हिंदी डबिंग क्रेडिट
*एयर की तारीख: ????
*डबिंग स्टूडियो: ????
*चैनल: ????
*डायरेक्टर: ????
*अनुवादक: ????

## सन्दर्भ

## बाहरी कड़ियाँ
* 

श्रेणी:टेलिविज़न
नाको झील

350px|अंगूठाकार|नाको झिल और नाको ग्राम
**नाको झील** शीत मरुस्थलीय क्षेत्र जिला किन्नौर के 3,660 मीटर की ऊंचाई पर स्थित है.। यह विदेशी पर्यटकों व बौद्ध भिक्षुओं को अपनी ओर आकर्षित करती है। गर्मियों में हजारों देशी व विदेशी पर्यटक इस झील तक पहुंच कर यहां की शांत आबोहवा में अपनी थकान मिटा कर सुकून महसूस करते हैं

श्रेणी:भारत के झील
श्रेणी:हिमाचल प्रदेश की झीलें
मान्गीस्तऊ प्रांत

**मान्गीस्त​ऊ प्रांत** (कज़ाख़: Маңғыстау облысы, अंग्रेज़ी: Mangystau Province) मध्य एशिया के क़ाज़ाख़स्तान देश का एक प्रांत है। इसकी राजधानी कैस्पियन सागर के किनारे स्थित अकतऊ शहर है, जो क़ाज़ाख़स्तान की सबसे बड़ी बंदरगाह भी है। इस प्रांत की दक्षिणी सीमा तुर्कमेनिस्तान के बलक़ान प्रान्त से और पूर्वी सीमा उज़बेकिस्तान के क़ाराक़ालपाक़स्तान प्रान्त से लगती हैं।

## भूगोल
क़ाज़ाख़स्तान का कैस्पियन सागर के साथ लगने वाले तट का अधिकाँश हिस्सा मान्गीस्त​ऊ प्रांत में आता है और इस प्रांत की राजधानी भी उसी सागर पर एक बंदरगाह है। इस राज्य में रेगिस्तान, पहाड़, पठार और कैस्पियन के साथ लगा मैदानी इलाक़ा सभी शामिल हैं। उस्त-उर्त पठार पर स्थित राज्य के उत्तरी भाग में सर्दियों में बहुत ठण्ड पड़ती है। प्रान्त का सबसे ऊँचा स्थान ५५६ मीटर (१,८२४ फ़ुट) ऊँचा ओत्पन पहाड़ (Otpan) है जबकि सबसे नीच;अ स्थान कैस्पियन सागर के साथ की कैस्पियन द्रोणी का समुद्र-तल से १३२ मीटर (४३३ फ़ुट) नीचे का क्षेत्र है। सोवियत संघ के ज़माने में यहाँ ज़मीन से तेल निकला था और इस प्रान्त में तेल-सम्बन्धी उद्योग से बहुत विकास हुआ है।

## समुदाय
१९९९ की जनगणना में मान्गीस्त​ऊ प्रांत के ५०.९% लोग कज़ाख़ और ३२.९% रूसी जाति के थे।

## मान्गीस्त​ऊ प्रांत के कुछ नज़ारे

File:Horses in Mangystau Province, Kazakhstan.jpg|सर्दियों में राजधानी अकतऊ के एक स्वागत चिह्न के पास खड़े घोड़े
File:Mangystau nature.jpg|हलकी बर्फ़बारी के बाद प्रान्त का एक भीहड़ इलाक़ा
File:Sherqala.jpg|अकतऊ शहर से १७० किमी पूर्व स्थित अजीब रूप वाला शेरगला पहाड़
File:Aktau Light house Caspian Sea.jpg|कैस्पियन सागर के किनारे स्थित राजधानी अकतऊ का एक दृश्य
File:Aktau Airport.jpg|अकतऊ हवाई अड्डा


## इन्हें भी देखें
* क़ाज़ाख़स्तान के प्रांत

## सन्दर्भ


श्रेणी:मान्गीस्त​ऊ प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
अंतराआण्विक बल

यह पदार्थ के कणों (अणु, परमाणु अथवा आयन) के मध्य कार्यरत आकर्षण बल है जो उन्हें समीप रखने में सहायक होता है।

## इन्हें भी देखें
* कृत्रिम तत्वान्तरण

श्रेणी:पदार्थ
झ़ामबिल प्रांत

**झ़ामबिल​ प्रांत** (कज़ाख़: Жамбыл облысы, अंग्रेज़ी: Zhambyl या Jambyl Province) मध्य एशिया के क़ाज़ाख़स्तान देश का एक प्रांत है। इसकी राजधानी तलास नदी के किनारे स्थित ऐतिहासिक तराज़ शहर है, जो किरगिज़स्तान की सरहद के बहुत पास है। इस प्रांत का उत्तर पूर्वी कोना बलख़श झील के छोर पर तटस्थ है। राज्य से चुय नदी भी निकलती है जिसकी सिंचाई और कृषि में बहुत अहमियत है। काराताऊ शहर के पास फ़ॉसफ़ेट की खानें हैं।

## प्रांत का नाम और उच्चारण
झ़ामबिल​ प्रांत का नाम प्रसिद्ध कज़ाख़ लोक-गायक झ़ामबिल​ झ़ाबायेव (Jambyl Jabayev, १८४६-१९४५) पर पड़ा है। ध्यान दें कि 'झ़ामबिल' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

## समुदाय
२००९ की जनगणना में झ़ामबिल​ प्रांत के लगभग ६५% लोग कज़ाख़ जाति के थे। राजधानी तराज़ में सोवियत संघ के ज़माने में बहुत से जर्मन, यहूदी, रूसी, यूक्रेनी और अन्य समुदाय भारी संख्या में बसते थे और १९८९ में इस शहर केवल २०% लोग कज़ाख़ थे। सोवियत संघ टूटने के बाद बहुत से जर्मन और रूसी लोग इस शहर और प्रांत को छोड़कर चले गए हैं और २००९ तक तराज़ के ६०% लोग कज़ाख़ थे।

## झ़ामबिल​ प्रांत के कुछ नज़ारे

File:Sale of melons on platform railway station of the city of Shu, Kazakhstan.jpg|शु शहर के रेल स्टेशन पर ख़रबूज़े बिकते हुए
File:E7860-Korday-entering-KZ.jpg|चुय नदी के ऊपर कोरदे पुल जिसपर किरगिज़स्तान से क़ाज़ाख़स्तान में दाख़िल हुआ जाता है
File:E7830-Shu-steppe.jpg|शु नगर से उत्तर की स्तेपी
File:Aisha bib elevation.png|११वीं सदी में काराख़ानी ख़ानत के दौर में बना आईशा बीबी का मक़बरा
File:View of Taraz.jpg|राजधानी तराज़ का दृश्य


## इन्हें भी देखें
* बलख़श झील
* क़ाज़ाख़स्तान के प्रांत

## सन्दर्भ


श्रेणी:झ़ामबिल​ प्रांत
श्रेणी:क़ाज़ाक़्स्तान के प्रांत
श्रेणी:क़ाज़ाक़्स्तान
बाल्काश झील

[thumb|260px|बलख़श झील के [जलसम्भर का नक़्शा]]
thumb|260px|अंतरिक्ष से बलख़श झील का नज़ारा
**बाल्काश झील** (कज़ाख़: Балқаш Көлі, अंग्रेज़ी: Lake Balkhash) मध्य एशिया के क़ाज़ाख़स्तान देश में स्थित एक विशाल झील है। यह एशिया की सबसे बड़ी झीलों में से एक है। इसका कुल क्षेत्रफल १६,४०० किमी२ है, लेकिन इसमें पानी डालने वाली नदियों से सिंचाई के लिए पानी खिचने की वजह से इसका आकार घट रहा है। बीच में एक धरती की ऊँगली इसे दो हिस्सों में बांटती है - पश्चिमी भाग का पानी मीठा है जबकि पूर्वी भाग का पानी खारा है। पूर्वी भाग पश्चिमी भाग से अधिक गहरा है। इसका सबसे गहरा स्थान केवल २६ मीटर गहरा है।

बलख़श झील एक बंद जलसम्भर में स्थित है जिसमें सात नदियों का पानी आता है, जिसमें सबसे प्रमुख इली नदी (Ili River) है। झील के किनारे बहुत से शहर बसे हुए हैं जिनमें सबसे बड़े का नाम भी बलख़श शहर है। इसमें ६६,००० निवासी रहते हैं।

बाल्काश झील पूर्वी कजाकिस्तान में एक विशाल अर्धचंद्राकार खारे पानी की झील है। इसकी सागरतल से ऊँचाई ९०० फुट है। ईली, आस्क् और लेप्सा आदि नदियाँ इसमें गिरती हैं, किंतु इस झील से कोई नदी निकलती नहीं। यह रेगिस्तानी भाग में स्थित है। इसका पूर्व तटीय भाग खारी मिट्टी का प्रदेश है। इसके तटों पर मछलियाँ पकड़ी जाती हैं। उत्तरी किनारे पर ताँबें की खानें हैं, एवं बाल्काश नगर में ताँबा गलाने का काम भी होता है।

## बाल्काश झील के कुछ दृष्य

File:Balkhash labeled eng.jpg|अंतरिक्ष से झील का दृश्य - '1' द्वारा नामांकित सरयेसिक प्रायद्वीप झील को दो हिस्सों में बांटता है
File:Lake Balkhash May 2007 2.JPG|झील के तीरे उगते सरकंडे
File:Lake Balkhash May 2007 1.JPG|प्रियोसर्स्क शहर से झील का दृष्य
File:Lake Balkhash, 2008.jpg|सन् २००८ में बसंत आने पर झील-सतह की पिघलती बर्फ
File:Lake Balkhash 1588.jpg|झील से तट का एक दृश्य


## इन्हें भी देखें
* इली नदी
* क़ाज़ाख़स्तान

## सन्दर्भ


श्रेणी:क़ाज़ाक़्स्तान की झीलें
श्रेणी:मध्य एशिया की झीलें
श्रेणी:खारी झीलें
श्रेणी:एशिया की बन्द जलसम्भरीय झीलें
नर जलसर्प तारामंडल

thumb|220px|नर जलसर्प (हाइड्रस) तारामंडल
::*अगर आप जलसर्प (हाइड्रा) तारामंडल पर जानकारी ढूंढ रहें हैं तो [[जलसर्प तारामंडल]] का लेख देखिये*
**नर जलसर्प** या **हाइड्रस** (अंग्रेज़ी: Hydrus) तारामंडल खगोलीय गोले के दक्षिणी भाग में दिखने वाला एक तारामंडल है। यह बहुत ही छोटा तारामंडल है। ध्यान रहे कि यह जलसर्प तारामंडल (उर्फ़ हाइड्रा तारामंडल) से बिलकुल अलग है, जो इस से कहीं ज़्यादा बड़ा है। इसकी परिभाषा लगभग ४०० वर्ष पूर्व एक डच खगोलशास्त्री ने दो डच नाविकों द्वारा करे अध्ययन के आधार पर की थी।

## तारे
नर जलसर्प तारामंडल में तीन मुख्य तारे हैं, हालांकि वैसे इसमें १९ तारों को बायर नाम दिए जा चुके हैं। इनमें से चार के इर्द-गिर्द ग़ैर-सौरीय ग्रह परिक्रमा करते हुए पाए जा चुके हैं। इस तारामंडल के मुख्य तारे और अन्य वास्तुएँ इस प्रकार हैं -
* **बेटा हाइड्राई** (β Hyi) - यह इस तारामंडल का सबसे रोशन तारा है और पृथ्वी से देखी जाने वाली इसकी चमक (या सापेक्ष कान्तिमान) +२.८० मैग्निट्यूड पर मापी गयी है।
* **[[ऍचडी १०१८०]]** (HD 10180) - यह एक सूर्य जैसा तारा है, जिसका अध्ययन करने पर पता चला है कि इसके इर्द-गिर्द कम-से-कम ७ और शायद ९, ग़ैर-सौरीय ग्रह परिक्रमा कर रहें हैं।

## इन्हें भी देखें
* ऍचडी १०१८०
* तारामंडल

## सन्दर्भ

*
श्रेणी:तारामंडल
नवी पिल्लै

२४ मई २0१२ को संयुक्त राष्ट्र महासभा के १९३ सदस्यों द्वारा सर्वसम्मति से नवी पिल्लै को संयुक्त राष्ट्र मानवाधिकार प्रमुख के पद पर फिर से चुन लिया गया। 

## सन्दर्भ

श्रेणी:संयुक्त राष्ट्र मानवाधिकार प्रमुख
पूर्वोत्‍तर पर्वतीय विश्‍वविद्यालय

**पूर्वोत्‍तर पर्वतीय विश्वविद्यालय** भारत का एक केन्द्रीय विश्‍वविद्यालय है। विश्वविद्यालय की स्थापना संसदीय अधिनियम के तहत की गई जिसे १९ जुलाई १९७३ को अधिसूचित किया गया। विश्वविद्यालय का मुख्य कार्यालय एवं स्थाई परिसर शिलांग है तथा दूसरा परिसर तुरा में स्थित है। विश्वविद्यालय के अंतर्गत ८ अध्ययन संकाय हैं, जिनके अंतर्गत ३४ विभाग एवं २ अध्ययन केंद्र हैं। ६६ महाविद्यालय भी इसके अंतर्गत अंगीभूत किये गये हैं।

## संकाय
* अर्थशास्त्र, प्रबंधन और सूचना विज्ञान संकाय
* शिक्षा संकाय
* मानव और पर्यावरण विज्ञान संकाय
* मानविकी संकाय
* जीवविज्ञान संकाय
* भौतिक विज्ञान संकाय
* सामाजिक विज्ञान संकाय
* प्रौद्योगिकी संकाय

## देखें
* भारत के विश्वविद्यालय
* मणिपुर विश्वविद्यालय
* नागालैण्ड विश्वविद्यालय

## सन्दर्भ

श्रेणी:केन्द्रीय विश्वविद्यालय
श्रेणी:शिलांग
बेर सराय

बेर सराय दिल्ली में स्थित एक गाँव है। यह दक्षिण दिल्ली में है। यहाँ प्रायः प्रतियोगी परीक्षाओं के अभ्यर्थी रहा करते हैं।

## सन्दर्भ
अलमाती

**अलमाती** (), पूर्व नाम **अलमा-अता**, मध्य एशिया के कज़ाख़स्तान देश की भूतपूर्व राजधानी और उस देश का सबसे बड़ा शहर है। कज़ाख़ भाषा में 'अलमाती' शब्द का मतलब 'सेबों का शहर' होता है। सोवियत संघ के ज़माने में सन् १९२९ से १९९१ तक यह शहर 'अल्मा अता' (अर्थ: 'सेब का पिता') के नाम से उसे राष्ट्र के 'कज़ाख़ सोवियत समाजवादी गणतंत्र' (Kazakh SSR) विभाग की राजधानी हुआ करता था। कज़ाख़स्तान की आज़ादी के बाद १९९१ से १९९७ तक यह उस देश की राजधानी रहा लेकिन १९९७ में अस्ताना कज़ाख़स्तान की नई राजधानी बना। इसके बावजूद अलमाती देश का आर्थिक केंद्र है और इसमें पूरे राष्ट्र की ९% आबादी बसती है। अलमाती दक्षिणी कज़ाख़स्तान में किरगिज़स्तान की सीमा के पास के पहाड़ी इलाक़े में स्थित है। रूसी साम्राज्य के दौर में १८६७ से १९२१ तक इसे विएरनी (Верный, Vierny) के नाम से जाना जाता था, जिसका अर्थ रूसी भाषा में 'वफ़ादार' होता है।

## भूगोल
### जलवायु




## अलमाती के नज़ारे

File:Almaty church.jpg|१९वीं सदी में रूसी साम्राज्य काल में बना ज़ेनकोव गिरजाघर
|अलमाती केन्द्रीय मस्जिद
File:Almaty, Kok-tobe exposition 3.jpg|रात को जगमगाते अलमाती का दृश्य
File:Alfar3.jpg|अलमाती का दृश्य


## इन्हें भी देखें
* कज़ाख़स्तान

## सन्दर्भ


श्रेणी:मध्य एशिया के शहर
श्रेणी:क़ाज़ाक़्स्तान
श्रेणी:क़ाज़ाक़्स्तान के शहर
बालबंधु योजना

बालबंधु योजना भारत सरकार द्वारा आतंकवाद, अलगाववाद तथा नक्सलवाद से प्रभावित बच्चों की शिक्षा, स्वास्थ्य और आवास की व्यवस्था के लिए २0१0 में प्रारंभ की गई योजना है। इस योजना के लिए वित्तिय आवंटन प्रधान मंत्री राहत कोष से किया जाता है।
## सन्दर्भ

## बाहरी कड़ियाँ
https://web.archive.org/web/20190910131228/https://ncpcr.gov.in/

२०११'''

श्रेणी:भारत में सरकारी योजनाएँ
वोल्टता गुणक

300px|right|thumb|पूर्ण-तरंग कॉक्रॉफ्ट-वाल्टन वोल्टता गुणक
300px|right|thumb|'विलार्ड कास्केड' वोल्टता गुणक का आउटपुट वोल्टेज : ध्यान दें कि आउटपुट वोल्टता धीरे-धीरे इनपुट वोल्टता के लगभग दो गुना होने जा रही है।
**वोल्टता गुणक** (voltage multiplier) एक विशेष विद्युत परिपथ है जो कम वोल्टता के एसी को अपेक्षाकृत अधिक वोल्टता के डीसी में बदलने का काम करता है। इसमें प्रायः डायोड और संधारित्र का प्रयोग होता है। इनका उपयोग उच्च वोल्टता (हजारों किलोवोल्ट) पैदा करने के लिये किया जाता है जो मुख्यतः उच्च ऊर्जा भौतिकी के प्रयोगों के लिये या तड़ित-सुरक्षा से सम्बन्धित उपकरणों के परीक्षण के लिये लगती है।

जो वोल्टता गुणक ए.सी. वोल्तता को दो गुनी डी.सी. वोल्टता में बदल देते हैं उन्हें 'वोल्टता द्विगुणक' (वोल्टेज डबलर) कहते हैं। 

## बाहरी कड़ियाँ
* Basic multiplier circuits
* Cockcroft Walton multipliers
* Schematic of Kadette brand (International Radio Corp.) model 1019. A 1937 radio with a vacuum tube (25Z5) voltage multiplier rectifier.

श्रेणी:विद्युत परिपथ
ऍचडी १०१८०

thumb|230px|ऍचडी १०१८० तारा
[thumb|230px|ऍचडी १०१८० के [ग्रहीय मण्डल|ग्रहीय मंडल का काल्पनिक वीडियो]]
thumb|230px|चित्रकार की कल्पना से बनी तस्वीर जिसमें ऍचडी १०१८० डी (d) ग्रह से उसका तारा देखा जा रहा है - इसमें ऍचडी १०१८० बी (b) और ऍचडी १०१८० सी (c) भी छोटे-से दूर नज़र आ रहे हैं
**ऍचडी १०१८०** (HD 10180) पृथ्वी से अनुमानित १२७ प्रकाश वर्ष दूर नर जलसर्प तारामंडल के क्षेत्र में स्थित एक G1V श्रेणी का सूर्य-जैसा मुख्य अनुक्रम तारा है। इसके इर्द-गिर्द कम-से-कम ७ ग़ैर-सौरीय ग्रह परिक्रमा करते हुए ज्ञात हुए हैं और सम्भव है कि इन ग्रहों की कुल संख्या ९ भी हो। अभी तक यह सभी ज्ञात ग्रहीय मंडलों में सबसे अधिक ग्रहों वाला मंडल है और इसमें सम्भवतः हमारे सौर मंडल से भी ज़्यादा ग्रह हैं।

## तारे का विवरण
पृथ्वी से देखी गई इसकी चमक (सापेक्ष कान्तिमान) +७.३३ मैग्नीट्यूड मापी गई है, यानी इसे देखने के लिए दूरबीन आवश्यक है। यह आकार में हमारे सूरज से ज़रा बड़ा है - इसका द्रव्यमान (मास) हमारे सूरज के द्रव्यमान से ६% बड़ा और इसका व्यास (डायामीटर) हमारे सूरज के व्यास का १.२ गुना अनुमानित किया गया है। इसकी वास्तविक चमक (निरपेक्ष कान्तिमान) हमारे सूरज से ४९% अधिक है।

## ग्रहीय मंडल
इस तारे के ग्रहों की सूची इस प्रकार है -

### ग्रहों पर टिप्पणी
* **ऍचडी १०१८० बी** (b) - सम्भव है कि यह पृथ्वी के अकार का हो लेकिन यह अपने तारे के बहुत समीप है, जिस से इसपर बेहद गर्मी होगी। अगर हमारे सौर मंडल के सबसे अंदरूनी ग्रह बुध (मरक्युरी) को देखा जाए तो यह ग्रह अपने सूरज से उसकी तुलना में १/७ गुना दूरी पर है (यानी बुध ७ गुना ज़्यादा दूर है)।
* **ऍचडी १०१८० सी** (c) - इसका द्रव्यमान हमारे सौर मंडल के अरुण (युरेनस) ग्रह जैसा है इसलिए यह एक गैस दानव ग्रह है। लेकिन अपने सूरज के बहुत पास होने से इसका तापमान बहुत ज़्यादा होगा।
* **ऍचडी १०१८० आई** (i) - यह एक संभवतः महापृथ्वी है जिसका अस्तित्व २०१२ में ज्ञात हुआ।
* **ऍचडी १०१८० डी** (d) - यह अरुण (युरेनस) से छोटा है। यह एक गरम गैस दानव है।
* **ऍचडी १०१८० ई** (e) - यह हमारे सौर मंडल के वरुण ग्रह (नेपट्यून) से लगभग दुगने अकार का है। यह भी एक गरम गैस दानव है।
* **ऍचडी १०१८० जे** (j) - यह एक संभवतः महापृथ्वी है या फिर एक छोटे गैस दानव है जिसका अस्तित्व २०१२ में ज्ञात हुआ। इसका तापमान भी काफ़ी ऊँचा होगा।
* **ऍचडी १०१८० ऍफ़** (f) - यह ऍचडी १०१८० ई (e) से मिलते-जुलते अकार का है। यह भी एक गरम गैस दानव है।
* **ऍचडी १०१८० जी** (g) - यह हमारे सौर मंडल के वरुण ग्रह (नेपट्यून) से कुछ बड़े अकार का है। यह अपने तारे के वासयोग्य क्षेत्र में आता है लेकिन अपने बड़े द्रव्यमान के कारण इसपर जीवन पनपने की सम्भावना कम लगती है। यह ज़रूर सम्भव है कि इसके इर्द-गिर्द अगर कोई वायुमंडल-युक्त उपग्रह परिक्रमा कर रहा हो तो उसपर जीवनदायी पानी हो।
* **ऍचडी १०१८० ऍच** (h) - यह शायद हमारे सौर मंडल के शनि ग्रह (सैटर्न) के अकार का गैस दानव ग्रह है। यह अपने तारे से लगभग उतना ही दूर है जितना हमारे सौर मंडल में क्षुद्रग्रह घेरा सूरज से है।

## इन्हें भी देखें
* नर जलसर्प तारामंडल
* ग़ैर-सौरीय ग्रह
* महापृथ्वी
* गैस दानव

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:नर जलसर्प तारामंडल
श्रेणी:बहिर्ग्रह
श्रेणी:सात पुष्टीकृत ग्रहों वाले ग्रहीय मंडल